text: Rockere i fængsel for afpresning mod bordeller
  11 december 2013 kl. 07.05
  Fire Bandidos-rockere fra Kolding er blevet dømt for at kræve beskyttelsespenge af tre af byens bordeller.
  De fire Bandidos-rockere blev dømt for organiseret afpresning og frikendt for et fjerde forhold, hvor vidner ikke mødte i retten
  En 32-årig mand blev som hovedmand i sagen sendt i fængsel i tre år og fire måneders fængsel. En 30-årig mand fra Middelfart, blev idømt et år og to måneders fængsel for sin andel af afpresningerne, mens to mænd på 26 år og 24 år fik henholdsvis otte måneders fængsel og 60 dages fængsel.
  Tre af rockerne har siddet varetægtsfængslet de seneste seks måneder. To af dem, der fik de hårdeste domme, skal fortsat være fængslet.
  